CELEX: 32017D0464
Language: et
Date: 2017-03-07 00:00:00
Title: Poliitika- ja julgeolekukomitee otsus (ÜVJP) 2017/464, 7. märts 2017, Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema nimetamise kohta ning otsuse BiH/21/2014 kehtetuks tunnistamise kohta (BiH/24/2017)

17.3.2017   
            
            
               ET
            
            
               Euroopa Liidu Teataja
            
            
               L 72/70
            
         POLIITIKA- JA JULGEOLEKUKOMITEE OTSUS (ÜVJP) 2017/464,
   7. märts 2017,
   Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema nimetamise kohta ning otsuse BiH/21/2014 kehtetuks tunnistamise kohta (BiH/24/2017)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 12. juuli 2004. aasta ühismeedet 2004/570/ÜVJP Euroopa Liidu sõjalise operatsiooni kohta Bosnias ja Hertsegoviinas, (1) eriti selle artiklit 6,
   ning arvestades järgmist:
   
               (1)
            
            
               Ühismeetme 2004/570/ÜVJP artikli 6 lõike 1 kohaselt volitas nõukogu poliitika- ja julgeolekukomiteed tegema asjakohaseid otsuseid ELi operatsiooni ülema nimetamise kohta.
            
         
               (2)
            
            
               Poliitika- ja julgeolekukomitee võttis 18. märtsil 2014 vastu otsuse BiH/21/2014, (2) millega nimetati NATO Euroopa vägede kõrgema ülemjuhataja asetäitja (DSACEUR) kindral Sir Adrian BRADSHAW Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülemaks.
            
         
               (3)
            
            
               NATO otsustas kindral Sir Adrian BRADSHAW asemel nimetada NATO Euroopa vägede kõrgema ülemjuhataja asetäitjaks kindralleitnant Sir James EVERARDi. Kindralleitnant Sir James EVERARDi ametiaeg algab 28. märtsil 2017. Kindralleitnant Sir James EVERARD peaks alates nimetatud kuupäevast asendama kindral Sir Adrian BRADSHAW ka Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema ülesannete täitmisel.
            
         
               (4)
            
            
               Otsus BiH/21/2014 tuleks seetõttu kehtetuks tunnistada.
            
         
               (5)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises.
            
         
               (6)
            
            
               12. ja 13. detsembril 2002 Kopenhaagenis toimunud Euroopa Ülemkogu kohtumisel võeti vastu deklaratsioon, milles sätestatakse, et „Berlin Plusi“ kokkuleppeid ja nende rakendamist kohaldatakse üksnes nende liidu liikmesriikide suhtes, kes on kas NATO liikmed või programmi „Partnerlus rahu nimel“ osalisriigid ning on sellest tulenevalt sõlminud NATOga kahepoolseid julgeolekukokkuleppeid,
            
         ON VASTU VÕTNUD KÄESOLEVA OTSUSE:
   Artikkel 1
   Kindralleitnant Sir James EVERARD nimetatakse Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülemaks alates 28. märtsist 2017.
   Artikkel 2
   Otsus BiH/21/2014 tunnistatakse käesolevaga kehtetuks.
   Artikkel 3
   Käesolev otsus jõustub 28. märtsil 2017.
   
      Brüssel, 7. märts 2017
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 252, 28.7.2004, lk 10.
   
      (2)  Poliitika- ja julgeolekukomitee 18. märtsi 2014. aasta otsus BiH/21/2014, Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema nimetamise kohta ning otsuse BiH/17/2011 kehtetuks tunnistamise kohta (ELT L 95, 29.3.2014, lk 29).